Neuvoston direktiivi 88/449/ETY, annettu 26 heinäkuuta 1988, moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä annetun direktiivin 77/143/ETY muuttamisesta



Virallinen lehti nro L 222 , 12/08/1988 s. 0010 - 0014

Suomenk. erityispainos Alue 13 Nide 17 s. 0128

Ruotsink. erityispainos Alue 13 Nide 17 s. 0128



NEUVOSTON DIREKTIIVI, annettu 26 heinäkuuta 1988, moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä annetun direktiivin 77/143/ETY muuttamisesta (88/449/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että neuvosto ja neuvostossa kokoontuneet jäsenvaltioiden hallitusten edustajat ovat antaneet päätöslauselman liikenneturvallisuudesta 19 päivänä joulukuuta 1984(4), direktiivissä 77/143/ETY(5) säädetään vain tiettyjen tieliikenteen ajoneuvojen (yli 3,5 tonnin painoisten linja-autojen, kuormaautojen, perävaunujen ja puoliperävaunujen sekä taksien ja sairasautojen) säännöllisistä katsastuksista, olisi tarpeen ulottaa katsastukset koskemaan myös pakettiautoja, samalla kun jatketaan tällaisten katsastusten käyttöönottoa yksityisille autoille koskevan komission ehdotuksen tutkimista, nykyiset ajoneuvojen katsastusjärjestelmät, sikäli kuin niitä on, eroavat suuresti toisistaan eikä ole tarkoituksenmukaista vaatia vain katsastamista vaan myös yhdenmukaistaa katsastusten toistumistiheyttä ja pakollisia katsastettavia kohtia mahdollisimman suuressa määrin, ja tässä direktiivissä tarkoitettujen toimenpiteiden soveltamisen määräaikaa säädettäessä olisi varattava aikaa hallinnollisille ja teknisille järjestelyille, joita tarvitaan aloitettavien tai lisättävien katsastusten toimittamista varten erityisesti niissä jäsenvaltioissa, joissa ei ole vielä minkäänlaista katsastusjärjestelmää, ON ANTANUT TÄMÄN DIREKTIIVIN: 1 artikla Muutetaan direktiiviä 77/143/ETY seuraavasti: 1. Direktiivin 7 artikla siirtyy artiklan 1 kohdaksi ja lisätään 2 kohta seuraavasti: "2. Liitteessä I olevassa 5 kohdassa tarkoitettujen ajoneuvojen osalta 1 kohtaa on sovellettava 1 päivään tammikuuta 1993 asti. Jäsenvaltioissa, joissa ei ole katsastusjärjestelmää tätä ajoneuvoluokkaa varten, 1 kohtaa on sovellettava 1 päivään tammikuuta 1995 asti." 2. Lisätään liitteeseen I kohta seuraavasti: >TAULUKON PAIKKA> 3. Korvataan liite II tämän direktiivin liitteellä. 2 artikla 1. Jäsenvaltioiden on kuultuaan komissiota annettava tämän direktiivin noudattamisen edellyttämät lait, asetukset ja hallinnolliset määräykset kahden vuoden kuluessa tämän direktiivin tiedoksi antamisesta(6). 2. Jäsenvaltioiden on ilmoitettava komissiolle tämän direktiivin noudattamiseksi toteuttamistaan toimenpiteistä. 3 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä heinäkuuta 1988. Neuvoston puolesta Puheenjohtaja Y. PAPANTONIOU (1) EYVL N:o C 133, 31.5.1986, s. 3 (2) EYVL N:o C 76, 23.3.1987, s. 194 (3) EYVL N:o C 333, 29.12.1986, s. 7 (4) EYVL N:o C 342, 29.12.1984, s. 1 (5) EYVL N:o L 47, 18.2.1977, s. 47 (6) Tämä direktiivi on annettu tiedoksi jäsenvaltioille 28 päivänä heinäkuuta 1988. LIITE "LIITE II Katsastukseen on sisällyttävä ainakin seuraavassa luetellut kohdat, jos nämä koskevat katsastettavan ajoneuvon kyseisissä jäsenvaltioissa pakollisia varusteita. >TAULUKON PAIKKA> "